कोहली के टेस्ट करियर का ये छठा दोहरा शतक है और लगातार दूसरा भी। कोहली के नाम अब बतौर कप्तान सबसे ज्यादा दोहरे शतक लगाने का विश्व रिकॉर्ड दर्ज हो गया है। इससे पहले दूसरे टेस्ट में दोहरा शतक लगाकर कोहली ने ब्रायन लारा के (5) दोहरे शतक के रिकॉर्ड की बराबरी की थी। लेकिन तीसरे टेस्ट मैच में कोहली ने लारा को पीछे छोड़कर विश्व रिकॉर्ड अपने नाम कर लिया। कोहली के नाम अब तक बतौर कप्तान 6 दोहरे शतक हो गए हैं, जो कि सबसे ज्यादा हैं। कोहली ने ये कारनामा 50वीं पारी में किया है जबकि लारा ने 85 पारियों में 5 दोहरे शतक लगाए थे। बता दें कि इस मामले में तीसरे नंबर पर ऑस्ट्रेलिया के महान बल्लेबाज डॉन ब्रैडमैन हैं। जिनके नाम 38 पारियों में 4 दोहरे शतक हैं।